open-index/open-wikipedia-markdown huggingface dataset:
Čavka červenozobá

**Čavka červenozobá** () je druh spevavca z čeľade krkavcovité (*Corvidae*). Obýva skalnaté miesta teplejších oblastí južnej palearktídy a tiež jej Saharo-Arabskej podoblasti. Zo Slovenska stále chýba dostatočne dokladovaný výskyt, existuje pozorovanie z 10. februára 1953 od Bardejova, kde traja poľovníci videli jedného jedinca, ktorého správne opísali. Druhým výskytom je nález jednej zranenej čavky červenozobej pri obci Čalovec 12. júla 1990. Bola vypreparovaná a uložená v zbierkach múzea v Komárne. Ako druh nebol zaradený do zoznamu našich druhov, pretože sa odborníci domnievajú, že išlo o únik z chovu.

Pre tento druh neexistuje žiaden novší záznam ani v zozname vzácnych ornitologických pozorovaní podliehajúcich hláseniu Faunistickej komisii ani v zozname vzácnych a zriedkavých druhov vtákov databázového systému Birding Slovakia.

Podľa Medzinárodnej únie na ochranu prírody a prírodných zdrojov čavka červenozobá patrí medzi najmenej ohrozené druhy, celková populácia je klesajúca, stavy v Európe boli v rokoch 19802013 hodnotené ako stabilné ale v krátkodobom trende 20002012 boli takisto klesajúce.

## Referencie


## Iné projekty

## Externé odkazy
 
* 

Kategória:Krkavcovité 
Kategória:Najmenej ohrozené druhy
Kusttram

Belgická pobrežná električková sieť (holandský oficiálny názov **Kusttram**) zabezpečuje hromadnú dopravu na belgickom pobreží Severného mora medzi obcami De Panne u francúzskych hraníc a Knokke-Heist blízko hraníc s Holandskom. Ide o najdlhšiu električkovú trať na svete.

Linka má 70 zastávok a dĺžku 68 km. Rozchod koľaje je 1000 mm. Električky jazdia každých 20 minút mimo sezóny a každých 10 minút v letných mesiacoch, kedy pobrežná električková linka prepraví viac ako 3 milióny cestujúcich.

Prevádzka pobrežnej električky sa začala v roku 1885 na úseku medzi mestami Oostende a Nieuwpoort. Ďalšia časť trasy medzi Oostende a Knokke bola otvorená v roku 1890. V roku 1912 bola trať elektrifikovaná, do tej doby mali električky parný pohon.

Od začiatku prevádzky do roku 1991 bola pobrežná električka spravovaná spoločnosťou NMVB (Nationale Maatschappij van Buurtspoorwegen, francúzsky Société nationale des chemins de fer vicinaux) a bola súčasťou tzv. Vicinálnych dráh. V roku 1991 táto spoločnosť zanikla a odvtedy trasu prevádzkuje flámska spoločnosť De Lijn.

V rokoch 1994 až 2002 boli všetky električky modernizované. Modernizácia zahŕňala najmä vybavenie súprav nízkopodlážnym oddielom v prostrednej časti vozňa. Táto úprava uľahčila prepravu osobám so zníženou pohyblivosťou a zvýšila kapacitu vozňov.

## Iné projekty

## Zdroj

Kategória:Električková doprava v Belgicku
Kategória:Oostende
Kategória:Nieuwpoort
Kategória:Doprava v Západnom Flámsku
Dame

**Adam Dame**, (rod. Adam Matušák) známy pod umeleckým menom **Dame**, je slovenský raper, hudobný producent a člen hip-hopovej skupiny DMS. So skupinou DMS vydal jedno EP (*[[Teraz už naozaj]]*) a päť albumov (*[[Čo sa stalo?!]]*, *[[MMXV]]*, *[[Prepáčte (Official)]]*, *[[MDMS]]* a *[[HUHU]]*). Ako sólový interpret vydal 13. novembra 2017 debutový album *Selfmade* (štylizované ako *$ELFMAD€*). 6. júna 2020 vyšiel jeho druhý album s názvom *100ry.* 2023 vydáva svoj tretí album s názvom "FRÍ DOM", a v roku 2024 vydal so *[[Smart (producent)|SMARTOM]]* spoločný album s názvom *[[TRAPOHORY]] a v roku 2025 vydáva album RAPuťačné riziko tiež spolu so [[Smart (producent)|SMARTOM]].*

5. januára 2023 na prvé narodeniny svojho syna vydal  album Frí🏠, ktorý má 31 skladieb. Album je rozdelený do dvoch CD a názov piesne z 1 a 2 CD dáva dokopy jeden názov. Okrem jednej skladby, ktorú daroval synovi Danvinovi.

## Diskografia
**Ako člen skupiny DMS**

* *[[Teraz už naozaj]]* (2008)
* *[[Čo sa stalo?!]]* (2011)
* *[[MMXV]]* (2015)
* *[[Prepáčte (Official)]]* (2018)
* *[[MDMS]]* (2019)
* *[[HUHU]]* (2021)
* *[[TRAPOHORY]]* (2024)
* *RAPutačné riziko* (2025)

**Ako sólo umelec**

* *$elfmad€* (2017)
* *100ry* (2020)
* *Frí🏠* (2023)

## Ocenenia a nominácie

### [[Ruka Hore Awards]]

## Referencie

Kategória:Slovenskí reperi
Kategória:Osobnosti z Bratislavy
Konstal 14N

**Konstal 14N** je typ električky vyrobenej poľským podnikom Konstal v troch prototypoch v rokoch 1963 a 1967. Išlo o električku odvodenú zo štandardného vozňa Konstal 13N prevádzkovaného vo Varšave. Konstal 14N mal byť zjednodušenou verziou určenou pre ďalšie poľské mestá.

## Konštrukcia
14N vychádza zo svojho predchodcu, električky Konstal 13N, a je ďalším členom typového radu električiek zodpovedajúcich česko-slovenskej električke Tatra T1. To znamená, že ide o jednosmerný jednočlánkový motorový električkový vozeň s dvoma dvojnápravovými podvozkami a podlahou v jednej úrovni. Všetky dvojkolesia sú poháňané jednosmernými elektromotormi. Na pravej strane vozovej skrine má troje skladacie elektricky poháňané dvere. Oproti električkám 13N bolo využité priame štartovanie elektromotorov.  Napájacie napätie činí pre výzbroj 600 V jednosmerného prúdu. Prúd je z trolejového vedenia odoberaný pantografom.

Prototypové motorové vozne sa vyznačovali niekoľkými konštrukčnými riešeniami. Prvý prototyp z roku 1963 nemohol byť prevádzkovaný v súprave s inou električkou, zatiaľ čo druhý prototyp z roku 1967 bol už vybavený zásuvkami mnohočlenného riadenia. Okrem motorových električiek v roku 1967 bol vyrobený prototyp vlečného vozňa typu 14ND.

## Dodávky a prevádzka

Prvý prototyp 14N bol dodaný do katovickej aglomerácie, kde dostal ev. č. 129. Bol vyradený z prevádzky v roku 1971 alebo v roku 1975 a zošrotovaný. Druhý prototyp a vlečný vozeň boli aj dodané do katovickej aglomerácie. Motorový vozeň 14N dostal číslo 140 a vlečný číslo 141. Vzhľadom k rôznym problémom (brzdy vlečného vozňa, elektrická výzbroj) boli prototypy 14N a 14ND rekonštruované na typy 13NS resp. 13NSD, a to nasadením elektrickej výzbroje s odporovou stýkačovou reguláciou.

## Referencie


## Zdroj

Kategória:Električky Konstal
Kategória:Dráhové vozidlá vyrábané od roku 1963
Kategória:Dráhové vozidlá vyrábané do roku 1969
Abd Alláh ibn Abd al-Azíz Ál Suúd

**Abd Alláh ibn Abd al-Azíz Ál Suúd** alebo **Abd Alláh bin Abd al-Azíz Ál Suúd** môže byť
* Chálid (Saudská Arábia)
* Abd Alláh (Saudská Arábia)
Ibn Saúd

**Ibn Saúd** (iné prepisy: **Ibn Suúd**, **Ibn Su’úd**, **Ibn Sa’úd**; iný názov: **Ibn Saud**) môže byť:
*najčastejšie: prvý kráľ Saudskej Arábie (vládol 1902-1953, z toho ako kráľ Saudskej Arábie od roku 1932), otec všetkých doterajších kráľov Saudskoarabského kráľovstva, iné mená: Ibn Saúd II., Ibn Saúd III., pozri Ibn Saúd (Saudská Arábia)
*prvý panovník prvého saudského štátu (vládol 1735/1744 - 1765), iné mená: Ibn Saúd I., Muhammad, Muhammad ibn Saúd, pozri Muhammad ibn Saúd 
*panovník prvého saudského štátu (vládol 1803 - 1814), iné mená: Ibn Saúd II., Saúd Veľký, Saúd ibn Abd al-Azíz ibn Muhammad, pozri Saúd Veľký
*panovník druhého saudského štátu (vládol 1875-1876 a 1889-1891), iné meno: Abd ar-Rahmán ibn Fajsal, pozri Abd ar-Rahmán ibn Fajsal
*zriedkavo: Saúdovci

## Poznámky


## Zdroje
Rímska diecéza

**Rímska diecéza** (; ) je cirkevná správna jednotka pod priamou jurisdikciou pápeža, ktorý je rímskym biskupom a patriarchom a najvyšším pontifikom a vodcom celosvetovej Katolíckej cirkvi. Pápežstvo je ako Svätá stolica zvrchovaným subjektom s diplomatickými vzťahmi a občianskou jurisdikciou nad mestským štátom Vatikán, ktorý sa nachádza geograficky v Ríme. Rímska diecéza zaberá územia Vatikánu a centrálne časti Rímu. Je metropolitnou diecézou Rímskej provincie, jednej zo 16 cirkevných provincií v Taliansku. Prvým rímskym biskupom bol v prvom storočí svätý Peter. Súčasným rímskym biskupom je od 8. mája 2025 pápež Lev XIV.

[náhľad|vľavo|[Bazilika svätého Jána v Lateráne, sídelný chrám rímskeho biskupa.]]Historicky slúžilo v úrade rímskych biskupov (t. j. rímskych pápežov) veľa rodených Rimanov alebo Talianov. Od roku 1900 bol však jediný rímsky biskupRiman, Pius XII. (v rokoch 19391958). Od roku 1978, keď bol zvolený pápežom Ján Pavol II., pôsobia v diecéze netalianski rímski biskupi.

Diecéza je metropolitnou arcidiecézou Rímskej cirkevnej provincie a primaciálnou stolicou Talianska. Sídelná katedrála diecézy je Bazilika svätého Jána v Lateráne. Prímasom Talianska je pápež, ktorý má prednosť pred talianskymi stolicami a tiež prednosť v jurisdikcii nad všetkými ostatnými biskupskými stolicami sveta podľa katolíckej tradície.

## Referencie

Kategória:Rímskokatolícke diecézy v Taliansku
Kategória:Rímska cirkevná provincia
Saúd

**Saúd** (iné prepisy: **Suúd**, **Su’úd**, **Sa’úd**; nepresný prepis alebo poslovenčený názov: **Saud**) môže byť:
*príslušník Saúdovcov, pozri Saúdovci
*(spravidla len v tvare Saud:) obyvateľ Saudskej Arábie, synonymá: Saudský Arab, Saudskoarab, pozri pod Demografia Saudskej Arábie
*meno panovníka:
**zakladateľ rodu Saúdovcov (vládol 1720 - 1725), iné mená: Saúd I., Saúd ibn Muhammad ibn Mukrin, Saúd ibn Mukrin, pozri Saúd ibn Muhammad ibn Mukrin
**panovník prvého saudského štátu v rokoch 1803 - 1814, iné mená: Saúd II., Ibn Saúd II., Saúd Veľký, Saúd ibn Abd al-Azíz ibn Muhammad, pozri Saúd Veľký
**panovník druhého saudského štátu v rokoch 1871 a 1873-1875, iné mená: Saúd III., Saúd ibn Fajsal, pozri Saúd ibn Fajsal
**kráľ Saudskej Arábie v rokoch 1953 - 1964, iné mená: Saúd IV., Saúd ibn Abd al-Azíz, pozri Saúd (Saudská Arábia)

## Pozri aj
*Saudi
*Ibn Saúd

## Poznámky
Oliva (sieť čerpacích staníc)

**Oliva** bola značka slovenskej siete čerpacích staníc, ktorú prevádzkovala spoločnosť **Oliva group s.r.o.**. Spoločnosť Oliva group s.r.o. bola založená 7. júna 2012. Sieť disponovala 26 čerpacími stanicami, ktoré od októbra 2022 sa volajú ORLEN express, ktorú prevádzkuje poľská spoločnosť ORLEN.

Koncept čerpacích staníc Oliva bol navrhnutý tak, aby zapadol do okolitého prostredia. Aby nebola plocha čerpacej stanice veľká, nie je na predaj doplnkový tovar. Pre zákazníkov je k dispozícii tankovanie samoobslužnou a bezkontaktnou formou. Čerpacie stanice fungujú nonstop 24 hodín. Vo vybraných hodinách je na čerpacích staniciach k dispozícii aj obsluha. 

Sieť čerpacích staníc Oliva je členom Slovenskej asociácie petrolejárskeho priemyslu a obchodu (SAPPO).

## Referencie

## Externé odkazy
* Čerpackyoliva.sk  – Oficiálna stránka spoločnosti.
* OLIVA Group s.r.o. je súčasťou Slovenskej asociácie petrolejárskeho priemyslu a obchodu (SAPPO).

Kategória:Čerpacie stanice
Kategória:Podniky v Bratislave
Kategória:Obchodné reťazce na Slovensku
Diakonikon

náhľad|Tmavo je vyznačené umiestnenie diakonika v pôdoryse východokresťanského chrámu
**Diakonikon** (, , , ) je postranná miestnosť spravidla pripojená k južnej strane apsidy kresťanského chrámu v ranokresťanskej, byzantskej a ruskej architektúre. Táto miestnosť slúžila ako šatňa pre obradné potreby (rúcha, knihy a antipendia použité pri bohoslužbách) diakonov podľa čoho je pomenovaná. Plnila funkciu neskoršej sakristie, kde sa vítal biskup, obliekali sa kňazi, diakoni a primalí sa dary. Symetricky zo severnej strane bol k apside pripojený prothesis (žertveník), kde boli uchované liturgické predmety. 

Diakonikon bol spolu s prothesis označovaný za pastorórium, ktoré v Starom zákone označoval pokladnicu alebo kňazskú časť v Šalamúnovom chráme. Pastofória sa prvýkrát písomne spomínajú v 4. storočí, ako schránky pozostávajúca z dvoch častí umiestnených vo východnej časti chrámu. Zvyčajne lemujú apsidu a niekedy s ňou tvoria trojapsidu (sanktuárium) typický prvok byzantskej architektúry. Vyskytuje sa v sýrskych, afrických, ruských chrámoch a často dokonca aj v iných regiónov. Pravdepodobne má toto usporiadanie pôvod v severnej Sýrii, kde majú obdĺžnikový tvar. Niekedy sa objavuje ako samostatne stojaca stavba. Za vlády Justína II. (565574) sa v dôsledku zmeny liturgie diakonikon a prothesis umiestnili do samostatných miestností po stranách apsidy. Pred tou to zmenou existovala iba samotná apsida. Názov diakonikon sa začal obmedzovať na zodpovedajúcu sakristiu južne od apsidy, ktorá sa niekedy používala na rôzne účely. Uličkami diakonikon komunikoval priamo s apsidou, svätyňou a bemou.

## Referencie

## Pozri aj
* prothesis
* ikonostas

Kategória:Architektonické prvky
Kategória:Kresťanská architektúra
Kategória:Byzantská architektúra
Tanečnica (vrch vo Veľkej Fatre)

**Tanečnica** () je vrch Veľkej Fatry. Leží v liptovskej vetve jej hlavného hrebeňa, medzi Rakytovom a Skalnou Alpou, približne  juhozápadne od Ružomberka.

## Poloha
Nachádza sa v centrálnej časti pohoria, v geomorfologickom podcelku Hôľna Fatra, v tzv. liptovskej rázsoche. Vrch leží v Žilinskom kraji, v okrese Ružomberok a zasahuje na katastrálne územia obcí Liptovské Revúce a Ľubochňa. Tanečnica sa nachádza na hrebeňovke, ktorá vedie z Ružomberka na Ploskú a traverzuje vrchol západným svahom. Najbližším sídlom sú približne  východne ležiace Liptovské Revúce. Susednými vrchmi sú severne ležiaca Skalná Alpa () a juhozápadne ležiaci Rakytov (). Vrch je súčasťou národného parku a národnej prírodnej rezervácie Skalná Alpa. 

## Opis
Vrch je súčasťou liptovského hrebeňa v centrálnej časti Veľkej Fatry a je severným susedom mohutného Rakytova. Vypína sa nad obcami Liptovské Revúce a Liptovská Osada, ležiacimi v Revúckej doline na východ a juhovýchod od hrebeňa, kam do rieky Revúca steká i prebytková voda. Západné svahy klesajú do Ľubochnianskej doliny, kam smerujú vodné toky zo západnej časti Tanečnice. Vrch je na východných svahoch výrazne menej zalesnený, než na opačnej, západnej časti hrebeňa. Vrchol však poskytuje kruhový výhľad.

### Výhľady
Hôľnatý vrchol bez vyššieho porastu a značná nadmorská výška umožňuje ďaleký rozhľad. Časť horizontu zatieňujú okolité velikány Veľkej Fatry, no pri vhodných podmienkach je veľmi dobre viditeľná Malá Fatra a časť Nízkych Tatier, no nezriedka sa na horizonte ukážu Vysoké Tatry, Poľana, Veľký Choč, hrebeň Oravskej Magury a Moravsko-sliezskych Beskýd.

## Prístup
Vrchol je prístupný odbočením zo značenej trasy:
* po  značke hlavným hrebeňom:
** z južného smeru od Ploskej cez Rakytov
** zo severu hrebeňom od Ružomberka cez Skalnú Alpu 
* po  značke z Vyšných Revúc - Teplô cez severné Rakytovské sedlo

## Referencie

## Pozri aj
* Hôľna Fatra
* Zoznam vrcholov vo Veľkej Fatre
* Skalná Alpa (národná prírodná rezervácia)

## Iné projekty

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Ružomberok
Pozitívna diskriminácia

**Pozitívna diskriminácia** (anglicky: reverse discrimination) je nevhodnosť alebo prehnanosť **[[Afirmatívna akcia|afirmatívnej akcie]]**, čím vzniká diskriminácia opačná (diskriminuje naopak tú časť, na ktorú sa kompenzačné opatrenie nevzťahuje, tým, že ju relatívne znevýhodňuje voči kompenzovanej skupine).

Kategórie ľudí pre účely diskriminácie sú určené zákonom (užší pojem diskriminácie): pohlavie, náboženské vyznanie alebo viera, rasa, príslušnosť k národnosti alebo etnickej skupine, zdravotné postihnutie, vek, sexuálna orientácia, manželský stav a rodinný stav, farba pleti, jazyk, politické alebo iné zmýšľanie, národný alebo sociálny pôvod, majetok, rod alebo iné postavenie alebo oznámenie kriminality alebo inej protispoločenskej činnosti. V iných štátoch môžu byť definované iné skupiny, je možné jednotlivo uvažovať aj o iných kategóriách, či riešiť diskrimináciu zvierat alebo vecí (širší pojem diskriminácie).

Kompenzácia môže byť nevhodná z dôvodu použitého spôsobu (často sa použijú peniaze alebo fyzických prostriedkov na kompenzovanie všemožných nehmotných rozdielov) alebo môže byť prehnaná (napr. kompenzácia platu, pričom sa nevyžaduje rovnaký pracovný výkon).

Samotná existencia necitlivého kompenzovania priťahuje určitých ľudí zaradiť sa do menšinovej skupiny, aby sa dostali k výhodám kompenzácie, a tým vytvárajú ďalší podtyp pozitívnej diskriminácie. Napr. žobrák môže na vhodnom mieste vyzbierať väčšiu sumu ako zamestnanec, čo láka podvodníkov. Podobne výhody ŤZP lákajú podvodníkov, aby získali status ŤZP. Zneužiť je možné všetky kategórie, krátkodobo alebo aj trvalo.

Pozri tiež Afirmatívna akcia.

Kategória:Diskriminácia
Kategória:Sociálna nerovnosť
Eben

**Eben** môže byť:
*iný názov ebenového dreva, pozri ebenové drevo
*výrobok z ebenového dreva
*poeticky: čierna farba
*variant arabského slova ibn, pozri ibn
*priezvisko, napr.
**Marek Eben
**David Eben
**Petr Eben
Ben

**Ben** môže byť:
*v hebrejčine a nárečovej arabčine syn, častá súčasť mien, pozri ben (hebrejčina) a ibn
*variant (anglického) mena Benjamin, Benedict, Benson alebo Bernhard, pozri Benjamin, Benedict, Benson, Bernhard
*písmeno arménskej abecedy (Բ), pozri ben (písmeno)
*album Michaela Jacksona, pozri Ben (Michael Jackson)
*nemecký spevák, pozri Ben (nemecký spevák)
Zoznam prezidentov Maďarska

náhľad|Vlajka maďarského prezidenta
Toto je **zoznam prezidentov [[Maďarsko|Maďarska]]**.

## [[Súbor:Flag of Hungary (1919).svg|50px|border|border]] Maďarská republika rád (1919)
**Politické strany:**

## [[Súbor:Flag_of_Hungary_(1915-1918,_1919-1946).svg|50px|border]] Prvá maďarská republika (19191920)
**Politické strany:**

## [[Súbor:Flag of Hungary (1915-1918, 1919-1946).svg|50px|border]] Maďarské kráľovstvo (19201946)
**Politické strany:**

## [[Súbor:Flag of Hungary (1946-1949, 1956-1957; 1-2 aspect ratio).svg|50px|border]] Druhá maďarská republika (19461949)

**Politické strany:**
→

## [[Súbor:Flag of Hungary.svg|50px|border]] Maďarská ľudová republika (19491989)

**Politické strany:**
→

## [[Súbor:Flag of Hungary.svg|50px|border]] Maďarsko (od 1989)

**Politické strany:**

## Zdroj

Kategória:Politika v Maďarsku
Prezidenti
Alejandro Rejón Huchin

**Wilberth Alejandro Rejón Huchin** (* 18. máj 1997, Mérida, Mexiko) je mexický básnik, kultúrny manažér a novinár. Zakladajúci riaditeľ medzinárodného festivalu poézie v Tecoh. Časť jeho diela bola preložená do arabčiny, taliančiny, rumunčiny. Za svoju literárnu a kultúrnu tvorbu získal rôzne ocenenia.

## Vydané knihy
* *Transcurso de un retrato cortado*, Argentína, editorial *Buenos Aires Poetry*, 2019.
* *El agua rota de los sueños*, USA, editorial *Primigenios*, 2020.
* *Relámpago de sed*, Čile, editorial *Andesgraund*, 2020.

## Ocenenie
*Vážený návštevník mesta Toluca, Mexiko, 2018.
*Medzinárodná cena poézie Harolda Von Iora, 2019.
*Medzinárodné uznanie kultúrnych zásluh, radnica Tecoh, Mexiko, 2020.
*Uznanie jeho práce pri tvorbe medzinárodných projektov v prospech umeleckej a kultúrnej komunity, Tlaxcala, Mexiko, 2020.

## Referencie

Kategória:Mexickí spisovatelia
Ústredná knižnica Slovákov v Chorvátskej republike

**Ústredná knižnica Slovákov v Chorvátskej republike** () je hlavná vedecká, kultúrna, informačná a vzdelávacia knižnica Slovákov v Chorvátsku. Nachádza sa v meste Našice v Chorvátsku a bola založená v roku 1998. Fondy a zbierky knižnica obsahujú 3 712 knižničných jednotiek.

## Externé odkazy
* 12 rokov činnosti Ústrednej knižnice Slovákov v Chorvátsku  - Úrad pre Slovákov žijúcich v zahraničí

Kategória:Slováci v Chorvátsku
Kategória:Knižnice v Chorvátsku
István Dobi

**István Dobi** () (* 31. december 1898, Szőny - † 24. november 1968, Budapest) bol maďarský politik a jeden z kľúčových predstaviteľov socialistického režimu v Maďarsku po druhej svetovej vojne. V rokoch 19481952 bol premiérom Maďarska. V rokoch 19521967 bol maďarským prezidentom, tá funkcia sa však od prijatia novej ústavy v roku 1949 nazývala predseda prezídia Maďarskej ľudovej republiky. V rokoch 19491952 bol predsedou Malorolnické strany.

## Biografia
Malorolnická strana bola po roku 1945 v Maďarsku najsilnejšiou stranou a vyhrala prvé povojnové voľby. Ich predseda Ferenc Nagy vytvoril vládu, v ktorej predsedal v rokoch 19461947. V roku 1947 však bola časť vedenia Nezávislej maloroľníckej strany (FKgP) pozatýkaná v rámci procesu s tzv. protištátnym sprisahaním. Ferenc Nagy utiekol do USA a vplyv v strane prevzala ľavicová skupina na čele s Istvánom Dobim, ktorý stranu potom priviedol do Vlasteneckého ľudového frontu (obdoba československého Národného frontu), ktorá vytvárala v ére komunistického režimu jednotnú volebnú kandidátku, už dominovala najskôr Komunistická strana (od roku 1948 po zlúčení so sociálnou demokraciou premenovaná na Maďarskú stranu pracujúcich, od roku 1956 na Maďarskú socialistickú robotnícku stranu). Dobiho ovládnutie populárnej Maloroľníckej strany bolo kľúčovým taktickým manévrom pri nastolovaní režimu sovietskeho typu v povojnovom Maďarsku. Dobi bol za to odmenený funkciou predsedu vlády, v roku 1952 bol však nahradený komunistickým lídrom Mátyásom Rákosim. Dobi potom dostal funkciu prezidenta, tá bola v tej dobe avšak skôr symbolickou. Nakoniec Dobi v roku 1959 vstúpil do Maďarskej socialistickej robotníckej strany a stal sa členom ich ústredného výboru.

## Diela
* *Előre a Magyar Függetlenségi Népfronttal. A Magyar Függetlenségi Népfront nyilatkozata és Rákosi Mátyás, Dobi István stb. beszédei*; Szikra Ny., Bp., 1949 (*Szemináriumi füzetek falusi alapfokú szemináriumok számára*)
* *A Magyar Függetlenségi Népfronttal hazánk felvirágoztatásáért. Rákosi Mátyás beszámolója, Dobi István, Erdei Ferenc beszédei a Magyar Függetlenségi Népfront országos kongresszusán 1949. márc. 15-én*; Stephaneum Ny., Bp., 1949
* *A parasztság jövője a szövetkezet*; Mezőgazdasági, Bp., 1955
* *Szocialista mezőgazdaság – gazdag parasztélet*; Kossuth, Bp., 1958
* *Emberek és demokrácia a termelőszövetkezetekben*; Hazafias Népfront, Bp., 1961
* *Vallomás és történelem, 1-2.*; Kossuth, Bp., 1962

## Zdroje
*Dokumenty Istvána Dobiho
*Životopis v maďarskom lexikone
*Životopis
*Sándor Révész: *Dobi István – Az elfeledett államfő. Egy nincstelen parasztfiú útja a hatalomba*. Vydavateľstvo Európa, 2020.

## Referencie

## Zdroj

Kategória:Prezidenti Maďarska
Žertveník

**Žertveník** () môže byť:

* pôvodne priestor, kde sa uchovávali potreby pre bohoslužbu, pozri pastofórium
* neskôr, po rozdelení pastofória užšie vymedzený priestor, pozri prothesis 
* dnes najmä obetný stôl (oltár) v prothesis na ktorom sa slúži úvodná časť božskej liturgie, pozri žertveník (obetný stôl)

## Literatúra
* ŽERTVENÍK In: 
* 
*
Krivánsky potok (prírodná pamiatka)

**Krivánsky potok** je prírodná pamiatka v správe štátnej ochrany prírody Cerová vrchovina.

Nachádza sa v katastrálnom území obcí Podkriváň a Píla v okresoch Detva a Lučenec v Banskobystrickom kraji. Územie bolo vyhlásené v roku 1999 na rozlohe 10,2341 ha. Ochranné pásmo nebolo určené. Na území pamiatky platí 4. stupeň ochrany. 

Predmetom ochrany je: *Horný tok [[Krivánsky potok|Krivánskeho potoka]] v dĺžke cca 2,65 km s pobrežnou vegetáciou, s výskytom chráneného a ohrozeného druhu flóry - perovníka pštrosieho (Matteuccia struthiopteris). Pozornosť si zasluhuje výskyt nezábudky močiarnej a zubačky žľaznatej.*

## Referencie

## Iné projekty

## Externé odkazy
* 
* Chránené územia, Štátna ochrana prírody Slovenskej republiky

## Zdroj

Kategória:Prírodné pamiatky v Banskobystrickom kraji
Kategória:Chránené územia v okrese Detva
Kategória:Chránené územia v okrese Lučenec
Kategória:Podkriváň
Kategória:Píla (okres Lučenec)
Kategória:Veporské vrchy
Kategória:Ostrôžky
Sfax

**Sfax** () je prístav a druhé najväčšie mesto v Tunisku. Nachádza sa 240 km južne od Tunisu, na pobreží Stredozemného mora. V roku 2014 tu žilo 330 440 obyvateľov. Mesto založené v roku 849 je sídlom rovnomenného guvernorátu o rozlohe 7 545 km² s 945 000 obyvateľmi. V roku 1986 tu bola založená univerzita, ktorá má v súčasnosti 8 fakúlt.

## Popis mesta
Jadro mesta tvorí stará medina vo vnútri hradieb. V roku 1956 v nej žilo okolo 10 600 obyvateľov, v roku 1998 to bolo 3 800. Do mediny sa vstupuje bránou *Bab Diwan* s tromi oblúkmi zo 14. storočia. Počas francúzskeho protektorátu vzniklo vedľa nové mesto s radnicou a vlakovou stanicou. Centrom nového mesta je námestie *Place de la République* kde sa nachádza pomník prezidenta Habib Burgiba a radnica postavená Francúzmi na začiatku 20. storočia. V prízemí radnice je *Archeologické múzeum*. V južnej časti mediny je pevnosť - *[[kasba]]* z 12. storočia s *Múzeom tradičnej architektúry*.

## História
3 km severne od súčasného centra mesta stálo kedysi antické mesto *Taparura*. Zachovalo sa z neho veľmi málo, od roku 849 jeho zvyšky slúžili ako stavebný materiál pre novo budovaný Sfax. Z Sfaxu sa stal dôležitý prístav pre vývoz olivového oleja a sušených rýb. V rokoch 1148-1156 mesto obsadil sicílsky kráľ Roger II. Po zriadení francúzskeho protektorátu v roku 1881 bolo pri dobývaní silne poškodené francúzskou armádou. Ďalšie škody utrpelo za druhej svetovej vojny v rokoch 1942-1943 pri bojoch medzi nemeckou armádou a Spojencami. Blízko mesta je vojenský cintorín vojakov z oboch svetových vojen. Z druhej svetovej vojny je tu pochovaných 1 253 zahraničných vojakov, z toho 52 neidentifikovaných.

## Doprava
Sfax je napojený na úzkorozchodnú železničnú sieť. Železnica odtiaľto vedie na sever do Tunisu, na juh do Gabes a na západ do vnútrozemskej Gafsy a Tozeuru. V druhom najväčšom tuniskom prístave kotví okolo 1 300 lodí ročne. Prístav slúži na prepravu priemyselného tovaru a vedie odtiaľto aj lodná linka na 20 km vzdialené ostrovy Kerkennah. V roku 1980 bolo 6 km juhozápadne od mesta vybudované medzinárodné letisko. Jeho súčasná kapacita je okolo 500 000 cestujúcich ročne. Má pravidelné spojenie s Parížom.

## Ekonomika
Ekonomika sfaxského regiónu bola vždy založená na výrobu olivového oleja a rybolovu. Je tu asi 6,1 milióna olivovníkov a 5 miliónov mandľovníkov , čo predstavuje 38,5% tuniskej výroby olivového oleja a 30% mandlí. Po hlavnom meste je najväčšou priemyselnou oblasťou v krajine a obchodným centrom. Turizmus sa sústreďuje skôr na iné tuniské miesta.

## Galéria

Súbor:Kasbah of Sfax.jpg|Pevnosť (kasba)
Súbor:مئذنة الجامع الكبير بصفاقس.jpg|Minaret Veľkej mešity


## Partnerské mestá
*  Dakar, Senegal
*  Oran, Alžírsko

## Referencie

## Iné projekty

## Zdroj

Kategória:Mestá v Tunisku
Kategória:Prístavné mestá Stredozemného mora
Sebeș (mesto)

**Sebeș** je rumunské mesto v župe Alba. Žije tu 27 019 obyvateľov (2011). Administratívne k mestu náležia aj tri okolité dediny.

## Časti
* Sebeș – 27 019 obyvateľov (2011)
* Lancrăm – 1 521 obyvateľov (2011)
* Petrești – 4 176 obyvateľov (2011)
* Răhău – 977 obyvateľov (2011)

## Referencie

## Iné projekty

## Zdroj
*

Kategória:Mestá v župe Alba
Kategória:Mestá v Rumunsku
Zoznam pravoslávnych metropolitov českých krajín a Slovenska

**Arcibiskup pražský** alebo **arcibiskup prešovský**, **metropolita [[Pravoslávna cirkev v českých krajinách a na Slovensku|Pravoslávnej cirkvi v českých krajinách a na Slovensku]]** (, ) je oficiálny titul vedúceho predstaviteľa Pravoslávnej cirkvi v českých krajinách a na Slovensku, jednej z najmladších autokefálnych cirkví. Cirkev funguje od roku 1921.

## Predstavení Pravoslávnej cirkvi v českých krajinách a na Slovensku
* Metropolita Gorazd (25. septembra 1921 – 4. septembra 1942)
* Metropolita Sergij (február 1931 – 2. apríla 1946)
* Metropolita Jelevferij (8. decembra 1951 – 28. novembra 1955)
* Metropolita Ján (17. mája 1956 – 23. októbra 1964)
* Metropolita Dorotej (25. októbra 1964 – 30. decembra 1999)
* Metropolita Nikolaj (4. júna 2000 – 30. januára 2006)
* Metropolita Kryštof (od 28. mája 2006 – 12. apríla 2013) – *rezignácia*
* metropolitný správca Simeon (apríl9. december 2013) – dočasne poverený správou
* Metropolita Rastislav (od 9. decembra 2013 dočasne poverený správou, od 11. januára 2014 metropolita)

## Referencie


Kategória:Pravoslávna cirkev na Slovensku
Kategória:Zoznamy v náboženstve
Abrud

náhľad|Pohľad na Abrud
náhľad|Úzkorozchodná železnica v Abrude
náhľad|Unitársky kostol v Abrude
náhľad|Unitárska cirkev a reformovaná cirkev
náhľad|Rímskokatolícky kostol svätého Mikuláša

**Abrud** (, , , sasky *Grissa*) je rumunské mesto v župe Alba. V roku 2011 tu žilo 5 072 obyvateľov.

Administratívnou súčasťou mesta sú aj dediny Abrud-Sat, Gura Cornei a Soharu.

## Poloha
Leží 10 km južne od mesta Câmpeni v Sedmohradskom rudohorí.

## Populácia
* podľa rokov:

* podľa národnosti v roku 1850:

* podľa národnosti v roku 1910:

* podľa národnosti v roku 2002:

## Významní ľudia
Narodili sa tu:
* staviteľ Antal Kagerbauer, narodil sa 5. júna 1814
* jazykovedec a literárny historik Ferenc Szlávik, narodil sa v roku 1876
* maďarská poetka Károlyné Ürmösi, narodila sa 13. apríla 1880
* maďarský doktor Béla Fazakas, narodil sa 22. júla 1926

## Referencie

*

## Externé odkazy
* Oficiální stránky města (rumunsky)

Kategória:Mestá v župe Alba
Kategória:Mestá v Rumunsku
Prothesis (rozlišovacia stránka)

**Prothesis** (, slovenská výslovnosť [protezis]; niekedy aj **protesis**) môže byť:

* najčastejšie; oddelená miestnosť alebo priestor v kresťanskom chráme k príprave eucharistie, pozri prothesis
* v užšom zmysle aj stôl, resp. oltár v danom priestore, na ktorom sa počas proskomídie pripravuje eucharistia,, pozri žertveník (obetný stôl)
* rítus prípravy darov pred vlastným začiatkom eucharistickej liturgie, pozri proskomídia
* modlitba, dnes posledná časť proskomídie, ktorá pôvodne tvorila celý obrad, pozri prothesis (modlitba)
* v starovekom Grécku aj začiatok pohrebných obradov, oplakávanie zosnulého, pozri napr. pochovávanie (pohrebisko)

## Referencie

## Pozri aj

* protéza
* žertveník
* pastofórium
Puškinova ulica (Košice)

**Puškinova ulica**  je ulica Košíc, nachádzajúca sa v mestskej časti Staré Mesto. Jej južný koniec začína na križovatke ulíc Drevný trh a Krmanova. Severný končí na Mlynskej ulici.

Ulica je po celej jej dĺžke dostupná autom. V jej strede sa nachádza Nová ortodoxná synagóga.

## Názov ulice
Puškinova ulica dostala svoje meno podľa ruského básnika Alexandra Sergejevičova Puškina. V minulosti niesla viaceré názvy ako: ,  a .

## Galéria

Súbor:Košice - panoramio (16).jpg|Pohľad na budovu na začiatku ulice
Súbor:Košice - Puškinova 3.jpg|Puškinova 3
Súbor:New Orthodox Synagogue, Košice.jpg|Nová ortodoxná synagóga
Súbor:Košice - Puškinova 5-1.jpg|Budova Verejnej knižnice Jána Bocatia
Súbor:Košice - Puškinova 8.jpg|Puškinova 8


## Referencie

## Iné projekty

Kategória:Ulice v Košiciach
Kategória:Košice - Staré Mesto
Senný trh

**Senný trh** je ulica:
* v Komárne, pozri Senný trh (Komárno)
* v Košiciach, pozri Senný trh (Košice)

Kategória:Rozlišovacie stránky – Ulice
Senný trh (Košice)

**Senný trh** je ulica Košíc, nachádzajúca sa v mestskej časti Staré Mesto. Jej západný koniec začína na Námestí osloboditeľov a východný končí na ulici Protifašistických bojovníkov. Do ulice sa napájajú ulice ako: Drevný trh a Bottova.

Celá ulica je jednosmerne dostupná autom a po jej celej dĺžke aj električkovou dopravou. Pri križovatke s ulicou Drevný trh sa tu nachádza Feldov park a busta samotného Ľudovíta Felda. Ďalej sa na ulici nachádza budova Všeobecnej zdravotnej poisťovne a na križovatke s Bottovou Hotel Gloria Palac. Na strane kde vedie električková trať sa nachádza obchodné centrum Aupark a Aupark Tower.

## Názov ulice
Ulica Senný trh dostala svoje meno podľa trhu, ktorý sa tu kedysi nachádzal. Za svoju existenciu vystriedala názvy ako:  a Námestie Janka Kráľa.

## Galéria

Súbor:Košice - Senný trh 1 - park.jpg|Parčík v areáli VZP
Súbor:Košice - Senný trh 1.jpg|Budova z východu
Súbor:Kocka na Sennom trhu - panoramio.jpg|Kocka spojenia od Viktora Freša


## Referencie

## Iné projekty

Kategória:Ulice v Košiciach
Kategória:Košice - Staré Mesto
Syndróm XXX

**Syndróm XXX** je variácia chromozómov, pri ktorej je u žien jeden nadpočetný chromozóm X v každej bunke. Väčšina žien s týmto variantom chromozómov sa ničím nelíši od žien s bežným variantom XX, a to vrátane plodnosti. Môžu sa ale u nich vyskytnúť problémy s učením, oslabením svalstva a vyšší vzrast. Vyskytuje sa u 1/1000 žien.

## Referencie

*

## Literatúra
* 

Kategória:Dedičné choroby
Kategória:Syndrómy
Martin Mikovič

**Martin Mikovič** (* 12. september 1990, Trnava) je slovenský futbalový obranca, hrajúci za slovenský klub Spartak Trnava.

## Kariéra
Debutoval 10. apríla 2010 v zápase Spartak Trnava proti Senici. Neskôr sa stal kapitánom.

28. februára 2017 podpísal trojročný kontrakt s poľským tímom Bruk-Bet Termalica Nieciecza.

## Zdroje

Kategória:Slovenskí futbalisti
Kategória:Hráči FC Spartak Trnava
Kategória:Futbaloví stredopoliari
Kategória:Osobnosti z Trnavy
Štefánikova ulica (Košice)

**Štefánikova ulica**  je ulica Košíc, nachádzajúca sa v mestskej časti Staré Mesto. Ulica je rozdelená do dvoch samostatných ciest. Jej severný koniec začína na ulici Gorkého a Továrenská a južný končí na ulici Protifašistických bojovníkov a Mlynská. Do ulice sa napájajú ulice ako: Podtatranského, Stará baštová, Vodná, Rumanova, Kmeťova a Kasárenské námestie.

Obe časti ulice sú dostupné autom a časť na strane Mestského parku aj mestskou hromadnou dopravou. Ponad ulicu sú vybudované 3 mosty pre peších. Ulica je súčasťou mestského okruhu Košíc číslo 1. Pri križovatke s Mlynskou sa tu nachádza Jakabov palác, Jeneyho palác, Bývalý Hotel Palace a Divadlo Romathan. Ďalej sa pozdĺž ulice nachádzajú aj štátne obytné domy, ktoré sú vyhlásené za národnú kultúrnu pamiatku.

## Názov ulice
Štefánikova ulica dostala svoje meno podľa Milana Rastislava Štefánika. V rámci svojej histórie vystriedala názvy ako: *Hernád sor* (Hornádsky riadok), Hornádsky riadok, *Múzeum utca* (Múzejná ulica), Rašínova ulica (podľa predsedu vlády Československa), *Mátyás király körút* (Okružná kráľa Mateja), Ul. V. Širokého, Ulica Klementa Gottwalda a Gottwaldova ulica.

## Galéria

Súbor:Košice - Štefánikova ul. 12,14.jpg|Pohľad na Štefánikovu
Súbor:Košice - Štefánikova ul. 16.jpg|Štefánikova ul. 16
Súbor:Košice, bývalý hotel Palace.jpg|Bývalý hotel Palace
Súbor:Košice - Štefánikova 4-6 (3).jpg|Štefánikova 4-6
Súbor:Košice - Štefánikova ul. 42.jpg|Štefánikova ul. 42


## Referencie

## Iné projekty

Kategória:Ulice v Košiciach
Kategória:Košice - Staré Mesto
Kategória:Ulice pomenované podľa Milana Rastislava Štefánika
Protifašistických bojovníkov

**Protifašistických bojovníkov** je ulica:
* v Košiciach, pozri Protifašistických bojovníkov (Košice)
* v Prešove, pozri Protifašistických bojovníkov (Prešov)

## Pozri aj
* Námestie protifašistických bojovníkov v Martine

Kategória:Rozlišovacie stránky – Ulice
Llanfair

**Llanfair** môže byť:

* obec na ostrove Anglesey na severe Walesu, pozri Llanfairpwllgwyngyllgogerychwyrndrobwllllantysiliogogogoch
* dedina v oblasti Ceredigion v strednom Walese, pozri Llanfair Clydogau
* dedina v oblasti Gwynedd na severe Walesu, pozri Llanfair (Gwynedd)
* malé mesto v oblasti Powys v strednom Walese, pozri Llanfair Caereinion
Železničná ulica (Košice)

**Železničná ulica** je ulica Košíc, nachádzajúca sa v mestskej časti Staré Mesto. Jej severný koniec začína na ulici Strojárenská a južný končí na ulici Hviezdoslavova. Celá ulica je jednosmerne dostupná autom a po jej celej dĺžke vedie aj električková trať.

## Názov ulice
Železničná ulica dostala svoj názov podľa budovy Železníc Slovenskej republiky v ktorej aktuálne sídli Daňový úrad Košice. Na jar v roku 1945 bolo v tejto budove sídlo prvej československej vlády na oslobodenom území. V minulosti mala ulica v maďarskom jazyku názvy ako: *Dohánygyár köz* (K tabakovej továrni) a *Pulszky Ferenc utca* (Ulica Františka Pulszkého).

## Galéria

Súbor:Železničná ulica Košice - detail.jpg|Detail ulice
Súbor:Železničná ulica Košice smer Hviezdoslavova.jpg|Pohľad na Hviezdoslavovu ulicu
Súbor:Železničná ulica - panoramio.jpg|Ulica v roku 2012
Súbor:Košice - pam. tab. - sídlo SNR a ZP.jpg|Pamätná tabuľa prvej vlády
Súbor:Košice - Gorkého 2.jpg|Budova ŽSR (Daňového úradu) z Gorkého ulice


## Referencie

## Iné projekty

Kategória:Ulice v Košiciach
Kategória:Košice - Staré Mesto
Súostrovie Kadavu

[náhľad|Súostrovie [Fidži v Pacifickom oceáne]]
**Súostrovie Kadavu** leží južne od Viti Levu, jedného z dvoch hlavných ostrovov Fidži. Súostrovie sa skladá z ostrova Kadavu, štvrtého najväčšieho ostrova Fidži, ďalej z ostrovov Galoa, Ono, a niekoľkých ďalších ostrovov.

## Zdroj

Kategória:Geografia Fidži
Covid automat

**Covid Automat** alebo **Covid semafor**, celým názvom **Covid Automat - Systém pre monitorovanie vývoja epidémie a prijímanie protiepidemických opatrení v závislosti od intenzity šírenia [[SARS-CoV-2]]**, je monitorovací a signalizačný systém Ministerstva zdravotníctva Slovenskej republiky, ktorý slúži na včasné varovanie pred nekontrolovaným šírením nákazy počas pandémie ochorenia COVID-19 a jej stabilizácií a postupnému zlepšeniu. Epidemiologická situácia sa podľa schváleného automatu riadi od pondelka 16. augusta 2021 na okresnej úrovni, ktoré rozdeľuje do piatich stupňov.

Okresy sa na základe epidemiologickej situácie rozdeľujú do piatich stupňov na základe troch faktorov. Prvý faktor je počet prípadov ochorení na COVID-19 za uplynulých sedem dní v prepočte na stotisíc obyvateľov, druhý je zaočkovanosť okresu a tretí je komplexné zhodnotenie epidemiologickej situácie regionálnym hygienikom. Najnižší okresný stupeň je zelený, pri ktorom je okres len monitorovaný, potom nasledujú oranžová, ktorá je v automate označená ako stupeň ostražitosti, červená, bordová a čierna, ktoré sú označené ako stupne ohrozenia. Farba okresu sa môže zmeniť po dvoch týždňoch, ak dva týždne po sebe počet ochorení na COVID-19 v prepočte na stotisíc obyvateľov stúpne alebo klesne najmenej o desať percent. Prechod okresu do horšieho stupňa môže zabrániť miera vakcinácie vo vekovej kategórii nad 50 rokov, ak jej má okres najmenej 65 percent, jeho farba je o jeden stupeň lepšia oproti tomu, akú by mal mať len na základe výskytu nákazy. Ak miera zaočkovanosti u osôb nad 50 rokov je nad 75 percent, farba okresu sa môže zlepšiť až o dva stupne.

Rozhodnutie o opatreniach, ktoré budú platiť v jednotlivých prevádzkach je priamo na ich majiteľoch, ktorý majú na výber z troch režimovplne zaočkovaní, OTP (očkovaní, testovaní, po prekonaní COVID-19) a základ, teda všetci zákazníci bez rozdielu.

## Aktuálna situácia
**COVID automat je <span style="color:#808080;">''pozastavený''</span>.**

## Stupne automatu a opatrenia

## Tabuľka vývoja okresných stupňov





## Referencie

## Externé odkazy
* https://automat.gov.sk/
* COVID-19 Platné opatrenia, rozhodnutia, usmernenia na stránke Úradu verejného zdravotníctva (v slovenčine) 

Kategória:Pandémia ochorenia COVID-19 na Slovensku
Protifašistických bojovníkov (Košice)

**Protifašistických bojovníkov** je ulica Košíc, nachádzajúca sa v mestskej časti Staré Mesto. Jej severný koniec začína na ulici Štefánikova a južný končí na Palackého ulici. Do ulice sa napájajú ulice ako: Jantárova, Bajzova, Senný trh, Rooseveltova, Drevný trh a Staničné námestie.

Celá ulica je dostupná autom a mestskou hromadnou dopravou. Pri križovatke s Palackého ulicou sa nachádza obchodné centrum Aupark a Aupark Tower. Ďalej smerom na sever sa pri ulici nachádza Feldov park, Park na Drevnom trhu a Mestská krytá plaváreň. Na mieste kde ulica pokračuje ako Štefánikova sa nachádza sídlo spoločnosti Východoslovenská energetika.

## Názov ulice
Ulica Protifašistických bojovníkov sa viaže k národnooslobodzovaciemu boju počas druhej svetovej vojny. Svoje meno dostala podľa bojovníkov (Slovenský zväz protifašistických bojovníkov), ktorí bojovali proti samotnému fašizmu. Za svoju existenciu vystriedala názvy ako: *Barkóczi utca* (Barkóciho ulica), *Éder Ödön utca* (Ulica Edmunda Édera), Churchillova ulica, Širokého ulica a Ulica Viliama Širokého.

## Galéria

Súbor:Košice - Protifašistických bojovníkov 1.jpg|Budova na Protifašistických bojovníkov 1
Súbor:Košice - Protifašistických bojovníkov 3.jpg|Protifašistických bojovníkov 3
Súbor:Košice - Protifašistických bojovníkov 5.jpg|Protifašistických bojovníkov 5
Súbor:Košice - Protifašistických bojovníkov 7.jpg|Protifašistických bojovníkov 7
Súbor:Križovatka Palackého - Protifašistických bojovníkov - panoramio (1).jpg|Križovatka na Palackého


## Referencie

## Iné projekty

Kategória:Ulice v Košiciach
Kategória:Košice - Staré Mesto
Martin Bukata

**Martin Bukata** (* 2. október 1993, Košice) je slovenský futbalový záložník, hrajúci za slovenský klub Spartak Trnava.

## Kariéra
### MFK Košice
Bukata debutoval v Corgoň lige 11. marca 2012, keď striedal Kamila Kuzmu v 84. minúte. V tomto zápase prehrali 0:1 so Slovanom. Prvý gól za Košice dal 2. marca 2013 proti najväčšiemu rivalovi Prešovu. V tomto zápase Košice vyhrali nad Prešovom 3:0. V sezóne 2013/2014 vyhral s Košicami Slovenský pohár, keď Bukata dal víťazný gól na 2:1 proti Slovanu. Bukata bol vyhlásený za najlepšieho hráča zápasu. Vďaka tomuto víťazstvu hrali FC VSS Košice Európsku ligu. Tam sa stretli v 2. predkole s českým prvoligistom Libercom.

### Piast Gliwice
V januári 2016 prestúpil do Piastu. Zmluvu podpísal na 3 sezóny. V poľskej Ekstraklase debutoval 13. februára 2016 proti Górniku Łęczna. V sezóne 2015/2016 dosiahol historické 2. miesto a prebojovali sa do Európskej ligy. S Piastom sa objavil v 2. predkole Európskej lige proti švédskemu tímu IFK Göteborg. Po prehre 3:0 a remíze 0:0 Piast vypadol.

### Benevento
Bukata 1. augusta 2018 podpísal zmluvu s talianskym druholigistom Beneventom. V tomto tíme neodohral ani jedno stretnutie, keďže bol zranený a neskôr sa nedokázal presadiť do zostavy. Po vzájomnej dohode s Beneventom ukončili spoluprácu 9. januára 2019.

### Karviná
Ako voľný hráč 21. januára 2019 prestúpil do Karvinej. Najskôr nastupoval v základnej zostave, neskôr sa z neho stal náhradník. V júni 2020 sa stal voľným hráčom.

### Spartak Trnava
Bukata 27. júla 2020 uzavrel zmluvu so slovenským prvoligistom Spartakom. A tak sa pripojil ku Dobrivojovi Rusovovi, ktorý je krstným otcom Bukatovho syna. Pripojil sa tiež aj k Erikovi Pačindovi, bývalému spoluhráčovi z Košíc, ktorý len pár dni pred Bukatom podpísal zmluvu s Trnavou. Trnava sa usilovala približne 1 rok o Bukatu.

## Referencie

## Zdroj

Kategória:Slovenskí futbalisti
Kategória:Futbaloví stredopoliari
Kategória:Hráči FC Spartak Trnava
Kategória:Hráči MFK Košice
Kategória:Hráči Piast Gliwice
Kategória:Hráči MFK Karviná
Kategória:Osobnosti z Košíc
Zábleskový granát

**Zábleskový granát** alebo **omračujúci granát**  (po ang. *flashbang*, *stun grenade*) je typ nesmrtiaceho granátu, ktorý sa používa na omráčenie a paralyzovanie nepriateľa. Prvý krát bol použitý v britskej armádnej jednotke Special Air Service v roku 1970. Zábleskové granáty zvyčajne používajú špeciálne zásahové či protiteroristické policajné jednotky na rýchle zneškodnenie nepriateľa.

## Stavba a princíp fungovania granátu
Zábleskový granát sa skladá z vonkajšej a vnútornej stavby. Vonkajšiu časť tvorí oceľové telo, ktoré aj po aktivácii granátu ostane celé a nepoškodené. Z granátu vyjde silný záblesk bleskového prášku spôsobujúci dočasnú slepotu, ktorý je založený na báze dusičanu amónneho. Ten sa nachádza vo vnútornej časti granátu uzavrený v hliníkovom obale, ktorý je hneď pri rozbuške. Pri odistení granátu sa objaví spomínaný silný záblesk, ktorý automaticky naruší všetky tyčinky a zornice v oku a spôsobí dočasnú, veľmi pomaly ustupujúcu slepotu. Záblesk je sprevádzaný silnou zvukovou ranou dosahujúcou 170-180 decibelov (dB). To naruší tekutinu v uchu, ktorá slúži na rovnováhu. Osoba, ktorá je omráčená zábleskovým granátom teda hneď stráca kontrolu, padá na zem a so zlým zrakom narušeným zábleskom je v priestore dezorientovaná a paralyzovaná.

Kategória:Granáty
Rozcestník

[náhľad|Dvojjazyčný rozcestník v [Albrechtice|Albrechticiach]]

**Rozcestník** je prvok dopravného, turistického alebo iného obdobného značenia, umiestnený na rázcestí, na ktorom sú uvedené jednotlivé dosiahnuteľné ciele, poprípade ich vzdialenosť od rozcestníka. Často má podobu stĺpu.

V prenesenom význame sa rozcestníkom rozumie čokoľvek, čo umožňuje ľahšie nájdenie viacerých cieľov určitého druhu (napríklad rozcestník internetových stránok).

## Iné projekty

## Zdroj

Kategória:Dopravné značky
Rázcestie

náhľad|Rázcestie
**Rázcestie** je konkrétne miesto, kde sa zbiehajú, rozbiehajú alebo križujú rôzne cesty. V prípade kríženia lesných alebo poľných ciest máva takéto rázcestie len obmedzený lokálny význam pre malé množstvo miestnych užívateľov. U turisticky značených ciest obvykle dochádza ku kríženiu alebo súbehu niekoľko turistických značiek  rôznych farieb, z praktických dôvodov býva turistické rázcestie opatrené turistickým rozcestníkom.

V prípade ciest, ďiaľnic a ďalších pozemných verejných komunikácií je v dnešnej dobe viac využívaný odborný termín križovatka, termín rázcestie sa v tomto kontexte obvykle používa len pre kríženie miestnych komunikácií alebo ciest nižších tried, ktoré môžu byť (ale nutne nemusia) označené cestným rozcestníkom alebo smerníkom.

## Prenesený význam slova
Slovo má aj svoj prenesený význam všade tam, kde používame v prenesenom význame slovo "cesta", "dráha", "púť" a pod.  Rázcestie, kde sa krížia dobré a zlé cesty sa objavuje aj v niektorých rozprávkach a príbehoch pochádzajúcich z oblasti ľudovej slovesnosti.

## Súvisiace články
* križovatka
* rozcestník

## Referencie

Kategória:Cesty
Kategória:Križovatky
Deutsche Telekom IT Solutions Slovakia

**Deutsche Telekom IT Solutions Slovakia** (pôvodne **T-Systems Slovakia s.r.o.**) je spoločnosť, ktorá bola založená spoločenskou zmluvou z 13. januára 2006 a do obchodného registra zapísaná 20. januára 2006. Dňa 1. júla 2020 sa názov spoločnosti zmenil na Deutsche Telekom IT Solutions Slovakia. Cieľom spoločnosti je poskytovať služby outsourcingu informačno-komunikačných riešení pre globálnu korporátnu klientelu koncernu Deutsche Telekom. Spoločnosť od svojho založenia pôsobí výlučne v Košiciach. Vznikla ako dcérska spoločnosť T-Systems International GmbH, ktorá patrí do globálnej skupiny Deutsche Telekom AG. Slovenský Deutsche Telekom IT sídli na Moldavskej Ceste v biznis centre BCT-2, kde časť zamestnancov pôsobí aj v biznis centre BCT-1.

Slovenská firma svoje služby poskytuje formou outsourcingu firemným zákazníkom v Nemecku, Európskej únii, ale aj na globálnej úrovni. Svojou neustálov činnosťou tak Deutsche Telekom IT prispieva k tomu, že celková značka T-Systems ostáva na najvyššom poste na nemeckom trhu a patrí do prvej štvorky poskytovateľov IKT služieb v Európe.

Posledné desaťročie prinieslo očakávaný rast na post druhej najväčšej IT firmy na Slovensku a druhého najväčšieho zamestnávateľa na Východnom Slovensku. Deutsche Telekom IT Solutions ku koncu roka 2018 zamestnávala až 3 860 zamestnancov, čo predstavuje druhé najväčšie centrum zdieľaných služieb na Slovensku a zároveň patrí do prvej pätnástky najväčších zamestnávateľov na Slovensku.

Predmetom činnosti Deutsche Telekom IT Solutions je vlastne vzdialené spravovanie všetkých služieb, ktoré súvisia s IKT. A to napríklad pri vnútrofiremných alebo diaľkových počítačových a komunikačných sieťach, počítačových serverov s rôznymi operačnými systémami, SAP systémov pre podnikové riadenie ale aj špecifických zákazníckych riešení pre výber cla či vzdelávanie a výskum.

## Galéria

Cassovar.JPG|Cassovar Košice
Business Centrum BCT-1 Košice.jpg|Business Centrum BCT-1
Business Centrum BCT-2 Košice.jpg|Business Centrum BCT-2


## Referencie

Kategória:Podniky v Košiciach
Kategória:Podniky na Slovensku
Kategória:Softvérové podniky
Kategória:Podniky založené v 2006
Rádio Dychovka

**Rádio Dychovka** je internetové rádio zamerané na prezentáciu dychovej hudby. Rádio vzniklo v roku 2020. Prevádzkovateľom Rádia je občianske združenie *Slovenská dychová hudba*  ktorej cieľom je rozvoj a podpora dychovej hudby, orchestrov, big bandov a hudobných skupín. Playlist rádia obsahuje najmä dychovú hudbu (slovenskú, českú, moravskú, nemeckú, rakúsku) dychové orchestere, big bandy a hudobné skupiny ktoré hrajú live nie z midi či mp3 podkladov. Moderátorom rádia je Tomáš Vaňo.
 
## Referencie

## Externé odkazy
* Radiodychovka.sk 

Kategória:Slovenské internetové rádia
Kategória:Dychová hudba
Kategória:Vzniklo v 2020
Jozef Hudec

**Jozef Hudec** môže byť:

* slovenský lesnícky odborník, učiteľ, pozri Jozef Hudec (lesník)
* slovenský pedagóg, prekladateľ, pozri Jozef Hudec (pedagóg)
* slovenský futbalista (* 1916?), pozri Jozef Hudec (futbalista)
* slovenský chemik, pozri Jozef Hudec (chemik)
* slovenský egyptológ (* 1965), pozri Jozef Hudec (egyptológ)

## Referencie

Hudec, Jozef